รัฐบาลไทย-ข่าวทำเนียบรัฐบาล-พาณิชย์เกษียณ 132 คน! จุรินทร์ "เชิดชู" ทุกคนที่เสียสละ ทุ่มเท มีโอกาสรับใช้บ้านเมืองในบทบาทข้าราชการ
วันจันทร์ที่ 28 กันยายน 2563
พาณิชย์เกษียณ 132 คน! จุรินทร์ "เชิดชู" ทุกคนที่เสียสละ ทุ่มเท มีโอกาสรับใช้บ้านเมืองในบทบาทข้าราชการ
นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ นายวีรศักดิ์ หวังศุภกิจโกศล รัฐมนตรีช่วยว่าการกระทรวงพาณิชย์ นายบุณยฤทธิ์ กัลยาณมิตร ปลัดกระทรวงพาณิชย์ และข้าราชการระดับสูงกระทรวงพาณิชย์
ร่วมงานวันเกษียณอายุ กระทรวงพาณิชย์ ประจําปี 2563 132 คน ณ ห้องบุรฉัตรไชยากร ชั้น 4 อาคารสํานักงานปลัดกระทรวงพาณิชย์
นายจุรินทร์ กล่าวขอบคุณข้าราชการทุกคนทั้งที่ปฎิบัติหน้าที่ในส่วนกลางและส่วนภูมิภาค ไม่ว่าจะอยู่ระดับใดก็ตามที่มีส่วนทําให้นโยบายของรัฐบาล นโยบายของกระทรวงพาณิชย์ประสบความสําเร็จอย่างดียิ่งในช่วงปีที่ผ่านมา
ที่สําคัญสําหรับเพื่อนร่วมงานทุกคนที่ต้องเกษียณอายุราชการไปในปีนี้ ผมมั่นใจว่าทุกท่านจะตั้งใจปฏิบัติภารกิจจนกระทั่งถึงวันสุดท้ายที่จะเกษียณอายุราชการ และแสดงความชื่นชมกับพวกเราทุกคน
นายจุรินทร์ กล่าวด้วยว่า วาระของตนมีจํากัด เป็นได้แค่ข้าราชการการเมืองแต่ไม่มีโอกาสเป็นข้าราชการประจําที่มีโอกาสรับใช้บ้านเมืองจนกระทั่งถึงอายุเกษียณราชการ ขอแสดงความชื่นชมทุกคนที่ได้ทุ่มเท เสียสละกําลังกาย กําลังใจ กําลังความสามารถตลอดระยะเวลาที่ผ่านมา รู้ว่าตลอดการปฏิบัติภาระหน้าที่ของพวกเรา ไม่มีใครสมหวังทุกเรื่อง ไม่มีใครเสียใจในทุกช่วงชีวิต ไม่มีใครล้มเหลวทั้งหมดและไม่มีใครสําเร็จทั้งหมด แต่ท่านอยู่ได้จนถึงวันเกษียณอายุราชการก็เพราะความเสียสละและภาคภูมิใจในความเป็นข้าราชการที่ได้มีโอกาสรับใช้บ้านเมือง ได้มีโอกาสรับใช้ราชการและได้มีโอกาสรับใช้พระบาทสมเด็จพระเจ้าอยู่หัว
"นี่คือสิ่งที่ผมเชื่อว่าทุกคนมีความภาคภูมิใจเช่นเดียวกับผม ขอแสดงความชื่นชมกับทุกท่านในช่วงระยะเวลาที่ผ่านมาที่ได้ทําหน้าที่อย่างเต็มกําลังความสามารถ ทุกท่านมีความสําคัญกับกระทรวงพาณิชย์เช่นเดียวกันและที่สําคัญสิ่งที่ทําได้ทําไม่ว่าจะในฐานะตําแหน่งใดสิ่งที่ท่านได้ทุ่มเทมาตลอดระยะเวลาได้ถูกร้อยเรียงรวบรวมมาเป็นผลงานของกระทรวงพาณิชย์ และผมมั่นใจว่าสิ่งที่ทุกท่านได้ทํามาแม้ท่านจะไม่ได้มีชื่อเสียงโด่งดังเป็นที่รู้จักของประเทศเป็นที่รู้จักของคนทุกคน แต่ผมมั่นใจสิ่งที่ท่านได้ทํานั้นได้จารึกไว้ในความทรงจําของประชาชนตลอดไปอย่างแน่นอน ขอให้มีความสุขหลังชีวิตราชการและท่านใดที่ยังมีกําลังความสามารถมีกําลังกายกําลังใจ ก็ยังสามารถรับใช้บ้านเมืองโดยวิธีใดวิธีหนึ่งได้ต่อไป"
นายวิชัย โภชนกิจ อธิบดีกรมการค้าภายใน ตัวแทนข้าราชการที่เกษียณอายุราชการ กล่าวว่า วันที่ 30 กันยายน ของทุกปีสําหรับท่านที่อายุครบ 60 ปีถือว่าเป็นวันที่ต้องอําลาจากหน่วยงาน จากเจ้านาย จากลูกน้อง จากเพื่อนร่วมงาน ที่เรารักและผูกพันกันมายาวนานในฐานะตัวแทนของข้าราชการที่จะเกษียณในกรมต่างๆของกระทรวงพาณิชย์ ขอขอบคุณท่านจุรินทร์ ลักษณะวิศิษฏ์ ที่ให้เกียรติมาร่วมงานอําลาพวกเราในวันนี้ ขอเป็นตัวแทนของข้าราชการที่เกษียณอายุทั้ง 132 คน และขอขอบคุณเพื่อนร่วมงานทุกคนที่เคยร่วมงานด้วยกันทั้งที่อยู่ในสายงานและนอกสายงาน ที่ได้ช่วยเหลือร่วมแรงร่วมใจ สามารถทําให้งานสําเร็จตามเป้าหมายของกระทรวงพาณิชย์ แม้ในปีนี้ต้องเผชิญกับอุปสรรคครั้งยิ่งใหญ่นั่นคือการระบาดของโรคโควิด-19 ทําให้หลายโครงการต้องหยุดชะงักชะลอตัวไม่เป็นไปตามเป้าหมายที่ตั้งไว้ แต่ด้วยความมุ่งมั่นการปรับตัว ปรับวิธีคิดอย่างมีสติและคอยให้กําลังใจซึ่งกันและกันทําให้เราฝ่าฟันอุปสรรคทั้งหลายไปได้ด้วยดี
" ความรู้สึกส่วนตัวเหนื่อยกับกระทรวงพาณิชย์ เราทํางานอย่างทุ่มเทและเหนื่อย ผมเคยตั้งคําถาม คําตอบที่ผมมีความสุขที่สุดและภาคภูมิใจที่สุด คือ เหนื่อยแต่มีความสุข เราทํางานแล้วเห็นชัดว่าพี่น้องประชาชนได้อะไรจากการทํางานของพวกเรา ซึ่งผมประทับใจตั้งแต่ผมเริ่มรับราชการจนถึงวันสุดท้าย
จะทํางานรับใช้ประชาชนและประเทศชาติไปจนถึงวินาทีสุดท้ายของอายุราชการ และพวกเราทั้ง 132 คนพร้อมที่จะทําประโยชน์ให้กับประเทศชาติต่อไป"